CELEX: 32015R1039
Language: hu
Date: 2015-06-30 00:00:00
Title: A Bizottság (EU) 2015/1039 rendelete (2015. június 30.) a 748/2012/EU rendeletnek a repülési tesztek tekintetében történő módosításáról (EGT-vonatkozású szöveg)

1.7.2015   
            
            
               HU
            
            
               Az Európai Unió Hivatalos Lapja
            
            
               L 167/1
            
         A BIZOTTSÁG (EU) 2015/1039 RENDELETE
   (2015. június 30.)
   a 748/2012/EU rendeletnek a repülési tesztek tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi rendelet, 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (1) és különösen annak 5. cikke (5) bekezdésére és 7. cikke (6) bekezdésére,
   mivel:
   
               (1)
            
            
               A biztonság növelése, valamint a repülési tesztekben részt vevő személyzet tagjainak kompetenciájára és tapasztalatára vonatkozó követelmények Unión belüli nagyobb fokú harmonizációja érdekében módosítani kell a 748/2012/EU bizottsági rendeletet (2) a repülési tesztek és a légi járművek bonyolultságának függvényében a pilótáktól és a repülési tesztért felelős vezető mérnököktől megkövetelt kompetenciának és tapasztalatnak a repülési feltételek részeként történő szabályozása tekintetében.
            
         
               (2)
            
            
               Emellett a repülési tesztek biztonságos lefolytatásának előmozdítása céljából további követelményeket kell bevezetni a repülési teszteket végző gyártó és tervező szervezetek tekintetében, többek között arra vonatkozóan, hogy rendelkezzenek a szervezet repülési tesztekhez kapcsolódó politikáit és szükséges eljárásait meghatározó berepülési üzemeltetési utasítással. Az említett utasításnak továbbá tartalmaznia kell a személyzet összetételére és kompetenciájára, a személyzet tagjain kívüli személyek fedélzeten való jelenlétére, a kockázatkezelésre és a repülésbiztonság-menedzsmentre, valamint a szállítandó műszerek és berendezések meghatározására vonatkozó politikákat és eljárásokat.
            
         
               (3)
            
            
               Az egyértelműség érdekében átdolgozásra került a 2042/2003/EK bizottsági rendelet (3). Tekintettel arra, hogy a 748/2012/EU rendelet I. mellékletének (21. rész) II. függelékében meghatározott 15a. számú EASA-űrlap hivatkozik a 2042/2003/EK rendeletre, a szóban forgó hivatkozást naprakésszé kell tenni.
            
         
               (4)
            
            
               A repüléstechnikai ágazat és a tagállamok számára elegendő időt kell biztosítani az említett követelményekhez való igazodásra. Ezért megfelelő átmeneti rendelkezésekre van szükség. Bizonyos módosítások tekintetében azonban – jellegükre való tekintettel – az alkalmazási időszak kezdő időpontját el kell halasztani.
            
         
               (5)
            
            
               Az e rendeletben előírt intézkedések az Ügynökség által a 216/2008/EK rendelet 19. cikke (1) bekezdésének megfelelően kiadott véleményen alapulnak.
            
         
               (6)
            
            
               Az e rendeletben előírt intézkedések összhangban vannak az 216/2008/EK rendelet 65. cikkével létrehozott, az Európai Repülésbiztonsági Ügynökséggel foglalkozó bizottság véleményével,
            
         ELFOGADTA EZT A RENDELETET:
   1. cikk
   Módosítás
   A 748/2012/EU rendelet I. melléklete (21. rész) e rendelet mellékletének megfelelően módosul.
   2. cikk
   Átmeneti rendelkezések
   (1)   Azok a tagállamok, amelyek 2015. július 21-ig a repülési tesztekben részt vevő személyzet pilótákon kívüli tagjai részére nemzeti engedélyeket állítottak ki, ezt nemzeti joguknak megfelelően 2017. december 31-ig továbbra is megtehetik. A szóban forgó engedélyek birtokosai az említett időpontig továbbra is gyakorolhatják kiváltságaikat.
   (2)   2017. december 31. után a repülési engedélyek kérelmezői és birtokosai a 748/2012/EU rendelet I. mellékletének XII. függelékében említett harmadik és negyedik kategóriájú repülési tesztekben részt vevő pilóták, valamint azon repülési tesztért felelős mérnökök szolgáltatásait vehetik igénybe, akik az említett időpontot megelőzően nemzeti joguk alkalmazandó szabályainak megfelelően végeztek repülési teszteket. Az igénybe vehető szolgáltatás minden esetben továbbra is a repülési tesztekben részt vevő személyzet tagjainak 2017. december 31-e előtt meghatározott feladatkörére korlátozódik.
   A repülési tesztekben részt vevő személyzet tagjainak feladatkörét a repülési tesztek területén szerzett tapasztalataik és képzettségük, valamint a repülési engedély kérelmezőjének vagy birtokosának a megfelelő nyilvántartásai alapján a szolgáltatásaikat igénybe vevő vagy igénybe venni kívánó repülésiengedély-kérelmező vagy -birtokos határozza meg. Az említett feladatkör leírását az illetékes hatóság rendelkezésére kell bocsátani.
   A repülési tesztekben részt vevő személyzet tagjai számára a szolgáltatásaikat igénybe vevő vagy igénybe venni kívánó repülésiengedély-kérelmező vagy -birtokos által meghatározott feladatkör bármely kiegészítésének vagy további módosításának meg kell felelnie a 748/2012/EU rendelet I. mellékletének XII. függelékében foglalt követelményeknek.
   (3)   2015. december 31-ig az illetékes hatóságok továbbra is kiállíthatják a 2015. július 21-ig hatályban lévő 748/2012/EU rendelet I. mellékletének II. függelékében meghatározottak szerinti légialkalmassági felülvizsgálati bizonyítványt a 15a. számú EASA-űrlapon. A 2016. január 1-je előtt kiállított bizonyítványok módosításuk, felfüggesztésük vagy visszavonásuk időpontjáig érvényesek maradnak.
   3. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2015. július 21-től kell alkalmazni.
   Ugyanakkor,
   
               a)
            
            
               a melléklet 2. és 3. pontját 2016. január 1-jétől kell alkalmazni; a 748/2012/EU rendelet I. mellékletének XII. függelékére történő hivatkozás esetén a b) pont alkalmazandó;
            
         
               b)
            
            
               a XII. függelék D pontja tekintetében a melléklet 6. pontját 2018. július 1-jétől kell alkalmazni az 1178/2011/EU bizottsági rendelet (4) I. melléklete (FCL-rész) értelmében már fennálló követelmények sérelme nélkül.
            
         
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. június 30-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 79., 2008.3.19., 1. o.
   
   
      (2)  A Bizottság 2012. augusztus 3-i 748/2012/EU rendelete járművek és kapcsolódó termékek, alkatrészek és berendezések légialkalmassági és környezetvédelmi tanúsítása, valamint a tervező és gyártó szervezetek tanúsítása végrehajtási szabályainak megállapításáról (HL L 224., 2012.8.21., 1. o.).
   
      (3)  A Bizottság 2003. november 20-i 2042/2003/EK a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról (HL L 315., 2003.11.28., 1. o.).
   
      (4)  A Bizottság 2011. november 3-i 1178/2011/EU rendelete a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 311., 2011.11.25., 1. o.).
   
      MELLÉKLET
      A 748/2012/EU rendelet I. melléklete (21. rész) a következőképpen módosul:
      
                  1.
               
               
                  A tartalomjegyzék a következő bejegyzéssel egészül ki:
                  „XII. függelék – Repülésiteszt-kategóriák és a repülési tesztekben részt vevő személyzet kapcsolódó képesítései 85”;
               
            
                  2.
               
               
                  A 21.A.143. a) pont szövege a következő 13. alponttal egészül ki:
                  
                              „13.
                           
                           
                              amennyiben repülési teszteket terveznek végezni, a szervezet repülési tesztekhez kapcsolódó politikáit és eljárásait meghatározó berepülési üzemeltetési utasítás. A berepülési üzemeltetési utasítás az alábbiakat foglalja magában:
                              
                                          i.
                                       
                                       
                                          a szervezet repülési tesztekre vonatkozó folyamatainak leírása, amely a repülési tesztet végző szervezet repülési engedélyek kiadásának folyamatában való részvételére is kitér;
                                       
                                    
                                          ii.
                                       
                                       
                                          személyzeti politika, többek között a személyzet összeállítása, kompetenciája, naprakészsége és a repülési idők korlátozásai, adott esetben az ehhez a melléklethez (I. melléklet, 21. rész) tartozó XII. függelékkel összhangban;
                                       
                                    
                                          iii.
                                       
                                       
                                          a személyzet tagjain kívüli személyek szállítására és adott esetben a repülési tesztelési képzésre vonatkozó eljárások;
                                       
                                    
                                          iv.
                                       
                                       
                                          kockázatkezelési és repülésbiztonsági politika és a kapcsolódó módszertanok;
                                       
                                    
                                          v.
                                       
                                       
                                          a szállítandó műszerek és berendezések meghatározására szolgáló eljárások;
                                       
                                    
                                          vi.
                                       
                                       
                                          a repülési teszthez bemutatandó dokumentumok listája.”;
                                       
                                    
                        
            
                  3.
               
               
                  A 21.A.243. pont a) pontja helyébe a következő szöveg lép:
                  
                              „a)
                           
                           
                              A tervező szervezet az ügynökség rendelkezésére bocsátja a kézikönyvet, amely közvetlenül vagy hivatkozások révén ismerteti a szervezetet, a kapcsolódó eljárásokat és a tervezendő termékeket, illetve termékmódosításokat. Amennyiben repülési teszteket terveznek végezni, a szervezet repülési tesztekhez kapcsolódó politikáit és eljárásait meghatározó berepülési üzemeltetési utasítást kell rendelkezésre bocsátani. A berepülési üzemeltetési utasítás az alábbiakat foglalja magában:
                              
                                          i.
                                       
                                       
                                          a szervezet repülési tesztekre vonatkozó folyamatainak leírása, amely a repülési tesztet végző szervezet repülési engedélyek kiadásának folyamatában való részvételére is kitér;
                                       
                                    
                                          ii.
                                       
                                       
                                          személyzeti politika, többek között a személyzet összeállítása, kompetenciája, naprakészsége és a repülési idők korlátozásai, adott esetben az ehhez a melléklethez (I. melléklet, 21. rész) tartozó XII. függelékkel összhangban;
                                       
                                    
                                          iii.
                                       
                                       
                                          a személyzet tagjain kívüli személyek szállítására és adott esetben a repülési tesztelési képzésre vonatkozó eljárások;
                                       
                                    
                                          iv.
                                       
                                       
                                          kockázatkezelési és repülésbiztonsági politika és a kapcsolódó módszertanok;
                                       
                                    
                                          v.
                                       
                                       
                                          a szállítandó műszerek és berendezések meghatározására szolgáló eljárások;
                                       
                                    
                                          vi.
                                       
                                       
                                          a repülési teszthez bemutatandó dokumentumok listája.”;
                                       
                                    
                        
            
                  4.
               
               
                  A 21.A.708. b) pont 2. alpontja helyébe a következő szöveg lép:
                  
                              „2.
                           
                           
                              az ehhez a melléklethez (I. melléklet, 21. rész) tartozó XII. függelékben meghatározottakon túl a repülőszemélyzettel kapcsolatos bármely, a légi jármű közlekedtetésére jogosító feltétel és korlátozás.”;
                           
                        
            
                  5.
               
               
                  A II. függelék helyébe a következő szöveg lép:„
                     II. függelék
                     
                        Légialkalmassági felülvizsgálati bizonyítvány – 15a. számú EASA-űrlap
                     
                     
                        
                  ”
            
                  6.
               
               
                  A melléklet a következő XII. függelékkel egészül ki:
                  
                     „XII. függelék
                     
                        Repülésiteszt-kategóriák és a repülési tesztekben részt vevő személyzet kapcsolódó képesítései
                     
                     A.   Általános
                     
                     Ez a függelék a 2 000 kg vagy azt meghaladó maximális felszállótömegű (MTOM) és CS-23 besorolás szerint, illetve a CS-25, CS-27, CS-29 besorolás vagy azokkal egyenértékű légialkalmassági alapkövetelmények szerint tanúsított vagy tanúsítandó légi járművek repülési tesztjeiben részt vevő repülőszemélyzet számára szükséges képesítéseket határozza meg.
                     B.   Fogalommeghatározások
                     
                     1.   »Repülési tesztért felelős mérnök«: olyan mérnök, aki repülési tesztekkel kapcsolatos földi vagy légi műveletekben vesz részt;
                     2.   »Repülési tesztért felelős vezető mérnök«: olyan repülési tesztért felelős mérnök, akit repülési tesztek során a repülési tesztek elvégzése, illetve a légi jármű és annak rendszerei működtetésében a pilótának történő segítségnyújtás céljából légi járművön ellátandó feladatokra osztanak be;
                     3.   »Repülési tesztek«: 
                     
                                 3.1.
                              
                              
                                 új tervek (légi járművek, meghajtórendszerek, alkatrészek és berendezések) fejlesztési fázisa kapcsán végzett repülések;
                              
                           
                                 3.2.
                              
                              
                                 a tanúsítási alapnak való megfelelés, illetve a típustervnek való megfelelőség bizonyítására szolgáló repülések;
                              
                           
                                 3.3.
                              
                              
                                 olyan, szokványostól eltérő manővereket vagy profilokat igénylő új tervkoncepciók kipróbálását célzó repülések, amelyeknél előfordulhat a légi jármű már jóváhagyott határértékeinek túllépése;
                              
                           
                                 3.4.
                              
                              
                                 repülési tesztelési képzés céljából végzett repülések.
                              
                           C.   Repülésiteszt-kategóriák
                     
                     1.   Általános
                     
                     Az alábbi leírások a tervező és gyártó szervezetek által az I. melléklet (21. rész) alapján végzett repülésekre vonatkoznak.
                     2.   Hatály
                     
                     Ha egy teszt egynél több légi járművet érint, akkor a légi járművek minden egyes repülését minősíteni kell e függelék szerint annak megállapítására, hogy az repülési teszt-e, és amennyiben igen, akkor milyen kategóriába tartozik.
                     Kizárólag a (6)B.3. pontban említett repülések tartoznak e függelék hatálya alá.
                     3.   Repülésiteszt-kategóriák
                     
                     A repülési tesztek a következő négy kategóriát ölelik fel:
                     
                                 3.1.
                              
                              
                                 Első kategória (1.)
                                 
                                             a)
                                          
                                          
                                             új típusú légi járművek vagy egy olyan légi jármű első repülése(i), amelynek repülési jellemzői vagy kormányozhatósági tulajdonságai jelentős mértékben megváltozhattak;
                                          
                                       
                                             b)
                                          
                                          
                                             olyan repülések, amelyek során a már ismertektől jelentős mértékben eltérő repülési jellemzők esetleges előfordulása is elképzelhető;
                                          
                                       
                                             c)
                                          
                                          
                                             újszerű vagy szokatlan légijármű-tervezési sajátosságokat vagy technikákat vizsgáló repülések;
                                          
                                       
                                             d)
                                          
                                          
                                             a repülési határgörbe megállapítását vagy kibővítését célzó repülések;
                                          
                                       
                                             e)
                                          
                                          
                                             a repülési határgörbe határértékeinek megközelítése esetén érvényes szabályozási teljesítmények, repülési jellemzők és kormányozhatósági tulajdonságok megállapítását célzó repülések;
                                          
                                       
                                             f)
                                          
                                          
                                             repülési tesztelési képzés 1. kategóriájú repülési tesztekhez.
                                          
                                       
                           
                                 3.2.
                              
                              
                                 Második kategória (2.)
                                 
                                             a)
                                          
                                          
                                             Egy még nem tanúsított típusú légi jármű 1. kategóriába nem sorolt repülései;
                                          
                                       
                                             b)
                                          
                                          
                                             Egy már tanúsított típusú légi járműnek egy még nem jóváhagyott módosítást követő, 1. kategóriába nem sorolt repülései, amelyek:
                                             
                                                         i.
                                                      
                                                      
                                                         a légi jármű általános viselkedésének felmérését igénylik; vagy
                                                      
                                                   
                                                         ii.
                                                      
                                                      
                                                         a repülőszemélyzet alapvető eljárásainak értékelését igénylik olyan helyzetben, amikor egy új vagy módosított rendszer üzemel vagy szükséges; vagy
                                                      
                                                   
                                                         iii.
                                                      
                                                      
                                                         az aktuálisan jóváhagyott működési határérték korlátozásait szándékosan túllépő, de a vizsgált repülési határgörbén belül maradó repüléshez szükségesek;
                                                      
                                                   
                                       
                                             c)
                                          
                                          
                                             Repülési tesztelési képzés 2. kategóriájú repülési tesztekhez.
                                          
                                       
                           
                                 3.3.
                              
                              
                                 Harmadik kategória (3.)
                                 Újonnan elkészült légi jármű megfelelőségi nyilatkozatának kiadása céljából végzett repülések, amelyek nem igényelnek a típusalkalmassági bizonyítványban, illetve a légi jármű repülési kézikönyvében szereplő korlátozásokat meghaladó repülést.
                              
                           
                                 3.4.
                              
                              
                                 Negyedik kategória (4.)
                                 Egy már tanúsított típusú légi járműnek egy még nem jóváhagyott tervmódosítást követő, 1. vagy 2. kategóriába nem sorolt repülései.
                              
                           D.   A pilóták és a repülési tesztért felelős vezető mérnökök kompetenciája és tapasztalatai
                     
                     1.   Általános
                     
                     A pilótáknak és a repülési tesztért felelős vezető mérnököknek az alábbi táblázatban meghatározott kompetenciákkal és tapasztalatokkal kell rendelkezniük.
                     
                                  
                              
                              
                                 Repülésiteszt-kategóriák
                              
                           
                                 Légi jármű
                              
                              
                                 1.
                              
                              
                                 2.
                              
                              
                                 3.
                              
                              
                                 4.
                              
                           
                                 CS-23 besorolású, 0,6 feletti tervezett zuhanósebességű, illetve 7 620 méter (25 000 láb) feletti maximális csúcsmagasságú regionális légi jármű vagy légi jármű, valamint CS-25, CS-27, CS-29 vagy azokkal egyenértékű légialkalmassági alapkövetelmények szerint besorolt légi járművek
                              
                              
                                 1. szintű kompetencia
                              
                              
                                 2. szintű kompetencia
                              
                              
                                 3. szintű kompetencia
                              
                              
                                 4. szintű kompetencia
                              
                           
                                 Egyéb 2 000 kg vagy azt meghaladó maximális felszállótömegű CS-23 besorolású légi jármű
                              
                              
                                 2. szintű kompetencia
                              
                              
                                 2. szintű kompetencia
                              
                              
                                 3. szintű kompetencia
                              
                              
                                 4. szintű kompetencia
                              
                           1.1.   1. szintű kompetencia
                     
                              
                                 1.1.1.
                              
                              
                                 A pilótáknak meg kell felelniük a 2011. november 3-i 1178/2011/EU bizottsági rendelet (1) I. mellékletében (FCL-rész) foglalt követelményeknek.
                              
                           
                              
                                 1.1.2.
                              
                              
                                 A repülési tesztért felelős vezető mérnöknek:
                                 
                                             a)
                                          
                                          
                                             kielégítő eredménnyel kellett teljesítenie az 1. szintű kompetencia-tanfolyamot; valamint
                                          
                                       
                                             b)
                                          
                                          
                                             legalább 100 órányi repülési gyakorlattal kell rendelkeznie, amelybe a repülési tesztelési képzés is beletartozik.
                                          
                                       
                           1.2.   2. szintű kompetencia
                     
                              
                                 1.2.1.
                              
                              
                                 A pilótáknak meg kell felelniük az 1178/2011/EU rendelet I. mellékletében (FCL-rész) foglalt követelményeknek.
                              
                           
                              
                                 1.2.2.
                              
                              
                                 A repülési tesztért felelős vezető mérnöknek:
                                 
                                             a)
                                          
                                          
                                             kielégítő eredménnyel kellett teljesítenie az 1. vagy 2. szintű kompetencia-tanfolyamot; valamint
                                          
                                       
                                             b)
                                          
                                          
                                             legalább 50 órányi repülési gyakorlattal kell rendelkeznie, amelybe a repülési tesztelési képzés is beletartozik.
                                          
                                       A repülési tesztért felelős vezető mérnökök 1. vagy 2. szintű kompetencia-tanfolyamainak legalább a következő tárgyakat kell magukban foglalniuk:
                                 
                                             i.
                                          
                                          
                                             repülési teljesítmény;
                                          
                                       
                                             ii.
                                          
                                          
                                             stabilitás és irányítás/kormányozhatósági tulajdonságok;
                                          
                                       
                                             iii.
                                          
                                          
                                             rendszerek;
                                          
                                       
                                             iv.
                                          
                                          
                                             repülésiteszt-szervezés; valamint
                                          
                                       
                                             v.
                                          
                                          
                                             kockázatkezelés/repülésbiztonság-menedzsment.
                                          
                                       
                           1.3.   3. szintű kompetencia
                     
                              
                                 1.3.1.
                              
                              
                                 A pilótáknak legalább az FCL-résszel összhangban kiadott, a tesztelt légijármű-kategóriának megfelelő érvényes engedéllyel és kereskedelmi pilóta szakszolgálati engedéllyel (CPL) kell rendelkezniük. Ezenkívül a légijármű-parancsnoknak:
                                 
                                             a)
                                          
                                          
                                             rendelkeznie kell berepülő jogosítással; vagy
                                          
                                       
                                             b)
                                          
                                          
                                             korábban légijármű-parancsnokként legalább 1 000 órányi repülési tapasztalatot kellett szereznie hasonló bonyolultságú és jellemzőkkel bíró légi járművön; és
                                          
                                       
                                             c)
                                          
                                          
                                             mindegyik légijármű-osztályra vagy -típusra vonatkozóan részt kellett vennie egy olyan program részét képező összes repülésben, amelynek eredményeként legalább öt légi jármű önálló légialkalmassági bizonyítványát adták ki.
                                          
                                       
                           
                              
                                 1.3.2.
                              
                              
                                 A repülési tesztért felelős vezető mérnöknek:
                                 
                                             a)
                                          
                                          
                                             meg kell felelnie az 1. vagy a 2. szintű kompetencia-követelményeknek; vagy
                                          
                                       
                                             b)
                                          
                                          
                                             korábban jelentős mértékű, a feladatnak megfelelő repülési tapasztalatot kellett szereznie; és
                                          
                                       
                                             c)
                                          
                                          
                                             részt kellett vennie egy olyan program részét képező összes repülésben, amelynek eredményeként legalább öt légi jármű önálló légialkalmassági bizonyítványát adták ki.
                                          
                                       
                           1.4.   4. szintű kompetencia
                     
                              
                                 1.4.1.
                              
                              
                                 A pilótáknak legalább az FCL-résszel összhangban kiadott, a tesztelt légijármű-kategóriának megfelelő érvényes engedéllyel és kereskedelmi pilóta szakszolgálati engedéllyel (CPL) kell rendelkezniük. A légijármű-parancsnoknak berepülő jogosítással vagy legalább 1 000 órányi, hasonló bonyolultságú és jellemzőkkel bíró légi járművön légijármű-parancsnokként teljesített repülési idővel kell rendelkeznie.
                              
                           
                              
                                 1.4.2.
                              
                              
                                 A repülési tesztért felelős vezető mérnökök kompetenciáját és tapasztalatát a berepülési üzemeltetési utasítás határozza meg.
                              
                           2.   Repülési tesztért felelős vezető mérnökök
                     
                     A repülési tesztért felelős vezető mérnököknek az őket alkalmazó szervezettől kell szervezeten belüli feladatkörüket részletező engedélyt kapniuk. Az engedélynek a következő információkat kell tartalmaznia:
                     
                                 a)
                              
                              
                                 név;
                              
                           
                                 b)
                              
                              
                                 születési idő;
                              
                           
                                 c)
                              
                              
                                 tapasztalat és képzés;
                              
                           
                                 d)
                              
                              
                                 szervezeten belüli beosztás;
                              
                           
                                 e)
                              
                              
                                 az engedély alkalmazási köre;
                              
                           
                                 f)
                              
                              
                                 az engedély első kiadásának dátuma;
                              
                           
                                 g)
                              
                              
                                 adott esetben az engedély lejáratának dátuma; és
                              
                           
                                 h)
                              
                              
                                 az engedély azonosító száma.
                              
                           Repülési tesztért felelős vezető mérnököket csak akkor szabad konkrét repülésekre kijelölni, ha fizikailag és szellemileg alkalmasak a kijelölt feladatok és kötelezettségek biztonságos ellátására.
                     A szervezetnek az engedélyekhez kapcsolódó összes vonatkozó nyilvántartást elérhetővé kell tennie az engedélyek birtokosai számára.
                     E.   Egyéb repülési tesztért felelős mérnökök kompetenciája és tapasztalatai.
                     
                     A légi jármű fedélzetén dolgozó egyéb repülési tesztért felelős mérnököknek a részükre mint a személyzet tagjai részére kijelölt feladatokkal arányos, és adott esetben a berepülési üzemeltetési utasításban meghatározott tapasztalatokkal és képzéssel kell rendelkezniük.
                     A szervezetnek az adott repülési tesztért felelős mérnök rendelkezésére kell bocsátania a repülési tevékenységeihez kapcsolódó összes vonatkozó nyilvántartást.”
                  
               
            
         (1)  A Bizottság 2011. november 3-i 1178/2011/EU rendelete a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 311., 2011.11.25., 1. o.).